Diari Oficial de la Generalitat Valenciana


Sumari del DOGV 3468, del 07-04-1999 (1999/2008)

ORDRE de 22 de febrer de 1999, de la Conselleria de Cultura, Educació i Ciència per la qual es disposa el funcionament de l'Institut d'Educació Secundària núm. 2 d'Alfafar.
----------------------------------------------------------------------------------------------------------------------------------------------------------------------------

### Dades del document

Número de DOGV
:   3468

Data del DOGV
:   07-04-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/2008


Data del document
:   22-02-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Alfafar
    * centre d'ensenyament
    * ensenyament secundari
    * ensenyament públic

ORDRE de 22 de febrer de 1999, de la Conselleria de Cultura, Educació i Ciència per la qual es disposa el funcionament de l'Institut d'Educació Secundària núm. 2 d'Alfafar. [1999/X2008]
  
El Decret 23/1999, de 9 de febrer, del Govern Valencià, publicat en el Diari Oficial de la Generalitat Valenciana núm. 3.435, de 16 de febrer de 1999, pel qual es crea l'Institut d'Educació Secundària núm. 2 d'Alfafar, va autoritzar la Conselleria de Cultura, Educació i Ciència per a dictar les disposicions necessàries per al seu compliment i desenrotllament.
  
El centre esmentat es va crear per desdoblament de l'institut ja existent, per la qual cosa és procedent ordenar l'inici de les activitats del centre de nova creació, adoptar les mesures necessàries perquè puga desenrotllar la seua activitat acadèmica i determinar els ensenyaments que s'impartixen en els centres afectats pel desdoblament.
  
Fent ús de les competències que m'atorga l'article 35 de la Llei 5//1983, de Govern Valencià,
  
ORDENE
  
Primer
  
1. L'Institut d'Educació Secundària núm 2 d'Alfafar, codi 13888777, iniciarà les seues activitats en el curs acadèmic 1998/99.
  
2. En el citat curs escolar s'admetrà matrícula de primer i segon cicle d'Educació Secundària Obligatòria.
  
3. El centre impartirà els següents programes d'educació bilingüe: el Programa d'Ensenyament en Valencià (PEV) i el Programa d'Incorporació Progressiva (PIP).
  
Segon
  
El director territorial de Cultura i Educació de València procedirà al nomenament del director del centre, conformement al que establix l'article 14,3 del Decret 234/1997, de 2 de setembre, del Govern Valencià, pel qual s'aprova el Reglament Orgànic i Funcional dels Instituts d'Educació Secundària.
  
Tercer
  
La Direcció General de Centres Docents determinarà i gestionarà els fons necessaris per a la posada en funcionament i manteniment del centre. Així mateix, dotarà al centre de l'equipament i material didàctic necessaris. A tal efecte, la Direcció Territorial de Cultura i Educació de València, efectuarà la oportuna i raonada proposta.
  
Quart
  
La Direcció General d'Ordenació e Innovació Educativa i Política Lingüística podrà modificar els programes d'educació bilingüe que s'implanten en esta ordre.
  
Cinquè
  
1. Els llocs docents que es desglossen de l'Institut núm. 1 a l'Institut núm. 2, mestres assenyalats en l'annex III de l'Ordre de 23 d'abril de 1998 (Diari Oficial de la Generalitat Valenciana de 29 d'abril), són els següents:
  
1 Llengua
  
1 Matemàtiques
  
1 Ciències Socials
  
1 Llengua Valenciana
  
2. Els llocs de treball, no coberts pel personal procedent del centre objecte de desglossament es cobriran pel procediment habitual.
  
3. La Direcció General de Personal realitzarà els tràmits administratius oportuns per a la redistribució del professorat que prestava servicis de forma definitiva en el centre d'origen.
  
DISPOSICIÓ ADDICIONAL
  
El que s'establix en esta disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
S'autoritza els distints òrgans directius d'esta conselleria perquè, en l'àmbit de les seues respectives competències, adopten les mesures necessàries per a la aplicació i desenrotllament d'allò disposat en esta ordre.
  
Segona
  
La present ordre entrarà en vigor el dia de la seua publicació en el Diari Oficial de la Generalitat Valenciana, això no obstant els seus efectes s'entenen referits a l'1 de juliol de 1998.
  
València, 22 de febrer de 1999
  
El conseller de Cultura, Educació i Ciència,